БЫЎ малады, новая праца здавалася цікавай — паездкі, сустрэчы, мерапрыемстваў шмат праводзілі з моладдзю. Непасрэдна ў мае абавязкі ўваходзіла метадычная дапамога сакратарам, арганізацыя спаборніцтва моладзі. Як самаму маладому работніку апарата, даручылі аддаленую зону—пярвічкі Язненскага і Завуццеўскага сельсаветаў. А там пасяджэнні камітэтаў, сходы, дзе патрабавалася выступаць, прыём у члены, падбор рэзерву, задавальненне просьб, падтрымка карысных ініцыятыў, выхаваўчая работа, палітвучоба, самадзейнасць і спорт.